title: Decizie privind înființarea „Jurnalului Oficial al Comunităților Europene”

text:
Anunţ juridic important

|

31958D1006(02)

Official Journal 017 , 06/10/1958 P. 0419 - 0419 Ediţie specială în limba cehă Chapter 01 Volume 01 P. 7  - 7 Ediţie specială în limba estonă Chapter 01 Volume 01 P. 7  - 7 Ediţie specială în limba maghiară Chapter 01 Volume 01 P. 7  - 7 Ediţie specială în limba lituaniană Chapter 01 Volume 01 P. 7  - 7 Ediţie specială în limba letonă Chapter 01 Volume 01 P. 7  - 7 Ediţie specială în limba malteză Chapter 01 Volume 01 P. 7  - 7 Ediţie specială în limba polonă Chapter 01 Volume 01 P. 7  - 7 Ediţie specială în limba slovacă Chapter 01 Volume 01 P. 7  - 7 Ediţie specială în limba slovenă Chapter 01 Volume 01 P. 7  - 7

		19580915Decizieprivind înființarea "Jurnalului Oficial al Comunităților Europene"CONSILIUL COMUNITĂȚII EUROPENE A ENERGIEI ATOMICE,având în vedere articolul 163 din Tratatul de instituire a Comunității Europene a Energiei Atomice,având în vedere propunerile formulate de președintele Adunării Parlamentare, președinții Înaltei Autorități, Comisiei Comunității Economice Europene și Comisiei Comunității Europene a Energiei Atomice,întrucât este oportun pentru Comunitatea Economică Europeană, pentru Comunitatea Europeană a Cărbunelui și Oțelului și pentru Comunitatea Energiei Atomice să dispună de un jurnal oficial comun,DECIDE:să înființeze Jurnalul Oficial al Comunităților Europene ca jurnal oficial al Comunității în sensul articolului 163 din Tratatul de instituire a Comunității Europene a Energiei Atomice.Adoptată la Bruxelles, 15 septembrie 1958.Pentru ConsiliuPreședinteleBalke--------------------------------------------------


title: 2010/511/UE: Decizia Parlamentului European din 5 mai 2010 privind închiderea conturilor Centrului European pentru Dezvoltarea Formării Profesionale pentru exercițiul financiar 2008

text:
               25.9.2010

               RO

               Jurnalul Oficial al Uniunii Europene

               L 252/127

         DECIZIA PARLAMENTULUI EUROPEAN
   din 5 mai 2010
   privind închiderea conturilor Centrului European pentru Dezvoltarea Formării Profesionale pentru exercițiul financiar 2008
   (2010/511/UE)
   PARLAMENTUL EUROPEAN,
   având în vedere conturile anuale finale ale Centrului European pentru Dezvoltarea Formării Profesionale pentru exercițiul financiar 2008,
   având în vedere Raportul Curții de Conturi privind conturile anuale ale Centrului European pentru Dezvoltarea Formării Profesionale pentru exercițiul financiar 2008, însoțit de răspunsurile Centrului (1),
   având în vedere Recomandarea Consiliului din 16 februarie 2010 (5827/2010 – C7-0061/2010),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CEE) nr. 337/75 al Consiliului din 10 februarie 1975 privind înființarea Centrului European pentru Dezvoltarea Formării Profesionale (3), în special articolul 12a,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar și avizul Comisiei pentru ocuparea forței de muncă și afaceri sociale (A7-0091/2010),

               1.

               aprobă închiderea conturilor Centrului European pentru Dezvoltarea Formării Profesionale pentru exercițiul financiar 2008;

               2.

               încredințează președintelui sarcina de a transmite prezenta decizie directorului Centrului European pentru Dezvoltarea Formării Profesionale, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 304, 15.12.2009, p. 118.

      (2)  JO L 248, 16.9.2002, p. 1.

      (3)  JO L 39, 13.2.1975, p. 1.

      (4)  JO L 357, 31.12.2002, p. 72.


title: Decizia Comisiei din 13 aprilie 2004 de acceptare a unui angajament oferit în cadrul procedurii antidumping privind importurile de siliciu metalic originar din Rusia [notificată cu numărul C(2004) 1312]

text:
Anunţ juridic important

|

32004D0445

Jurnalul Oficial L 127 , 29/04/2004 p. 0114 - 0115 ediţie specială în limba cehă capitol 11 volum 51 p. 178  - 179 ediţie specială în limba estonă capitol 11 volum 51 p. 178  - 179 ediţie specială în limba maghiară capitol 11 volum 51 p. 178  - 179 ediţie specială în limba lituaniană capitol 11 volum 51 p. 178  - 179 LV.ES capitol 11 volum 51 p. 178  - 179 MT.ES capitol 11 volum 51 p. 178  - 179 PL.ES capitol 11 volum 51 p. 178  - 179 SK.ES capitol 11 volum 51 p. 178  - 179 ediţie specială în limba slovenă capitol 11 volum 51 p. 178  - 179

		20040413Decizia Comisieidin 13 aprilie 2004de acceptare a unui angajament oferit în cadrul procedurii antidumping privind importurile de siliciu metalic originar din Rusia[notificată cu numărul C(2004) 1312](2004/445/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene [1] (denumit în continuare "regulament de bază"), în special articolele 8 și 9,după consultarea comitetului consultativ,întrucât:A. PROCEDURĂ(1) Prin Regulamentul (CE) nr. 1235/2003 [2], Comisia a instituit drepturi antidumping provizorii asupra importurilor de siliciu metalic (denumit în continuare "produs în cauză") originar din Rusia.(2) După adoptarea măsurilor antidumping provizorii, Comisia a continuat ancheta asupra dumpingului, asupra prejudiciului și asupra interesului Comunității. Rezultatele și concluziile definitive ale anchetei sunt prezentate în Regulamentul (CE) nr. 2229/2003 al Consiliului din 22 decembrie 2003 de instituire a unui drept antidumping definitiv și de percepere definitivă a dreptului antidumping provizoriu instituit asupra importurilor de siliciu metalic originar din Rusia [3] (denumit în continuare "regulament definitiv").(3) Ancheta a confirmat concluziile provizorii care stabilesc existența unui dumping prejudiciabil pentru importurile de siliciu metalic originar din Rusia.B. ANGAJAMENT(4) După adoptarea măsurilor antidumping provizorii, SKU LLC, Sual-Kremny-Ural și ZAO-KREMNY, producătorii-exportatori din Rusia care au cooperat și care aparțin de grupul SUAL Holding, precum și comerciantul lor în legătură, ASMP GmbH, din Elveția (denumiți în continuare împreună "societatea"), au oferit un angajament în conformitate cu articolul 8 alineatul (1) din regulamentul de bază. Oferta a fost prezentată în termenul prevăzut la articolul 8 alineatul (2) din regulamentul de bază, dar nu a putut fi acceptată din cauzele detaliate la considerentul 94 din regulamentul definitiv.(5) Ulterior, societatea a prezentat o ofertă de angajament sensibil modificată. În această ofertă, societatea propunea să vândă produsul în cauză la un preț care să permită cel puțin eliminarea efectelor prejudiciabile ale dumpingului. De asemenea, oferta prevedea faptul că vânzările în Comunitate din produsul în cauză care face obiectul angajamentului vor fi supuse unei limite cantitative anuale. Odată atinsă această limită într-un an dat, se va percepe dreptul antidumping în vigoare. S-a comunicat părților interesate versiunea neconfidențială a noii oferte de angajament, în conformitate cu articolul 8 alineatul (4) din regulamentul de bază. În urma acestei notificări nu s-a formulat nici un comentariu care să indice o opoziție față de angajamentul privind prețul.(6) De asemenea, societatea va trebui să furnizeze, în mod periodic, Comisiei informații detaliate privind exporturile sale în Comunitate, în special informații asupra unor produse altele decât siliciul metalic, fapt care va permite Comisiei controlarea eficientă a angajamentului. Societatea a comunicat, de altfel, listele sale de clienți, precum și volumul și prețurile produselor vândute. Aceste informații arată că, contrar a ceea ce a părut să fie o problemă în prima ofertă de angajament, produsul în cauză a fost vândut, în majoritatea cazurilor, unor clienți care nu cumpără alte produse fabricate de societate, astfel încât riscul de compensare încrucișată este considerat limitat. Orice modificare a acestei configurații a vânzărilor va fi atent supravegheată de Comisie. Trebuie remarcat în această privință faptul că noua ofertă de angajament are o clauză în temeiul căreia orice modificare în configurația schimburilor cu Comunitatea pentru care nu va exista o motivație suficientă sau o justificare economică alta decât instituirea măsurilor antidumping va constitui o încălcare a angajamentului. În aceste condiții, se consideră că riscul de eludare al angajamentului convenit este limitat.(7) Societatea a formulat această ofertă finală, acceptabilă, de angajament de preț înainte de publicarea concluziilor definitive, dar într-un stadiu atât de avansat de procedură încât includerea acceptării sale în regulamentul definitiv era imposibilă din punct de vedere administrativ. Cu titlu excepțional și ținând cont, în special, de eforturile consimțite de societate pentru a liniști temerile Comisiei privind riscul de eludare și eliminarea prejudiciului, se consideră adecvată acceptarea angajamentului cu toate că a fost oferit în afara termenului prevăzut pentru prezentarea observațiilor, în temeiul articolului 20 alineatul (5) din regulamentul de bază.(8) Pentru a se permite Comisiei verificarea eficientă a respectării angajamentului din partea societății, atunci când se prezintă autorităților vamale competente cererea de punere în liberă circulație în conformitate cu angajamentul, scutirea de la drept este condiționat de prezentarea unei facturi care să conțină cel puțin informațiile prevăzute în anexa la Regulamentul (CE) nr. 2229/2003, modificat prin Regulamentul (CE) nr. 821/2004 și a unui certificat întocmit de către societate care să indice analiza chimică a fiecărei calități a produsului în cauză menționată pe factura comercială. Aceste informații sunt necesare și pentru a se permite autorităților vamale să verifice cu destulă precizie dacă încărcătura corespunde documentelor comerciale. În cazul în care o asemenea factură nu este prezentată sau dacă ea nu corespunde produselor prezentate în vamă, este datorată suma corespunzătoare dreptului antidumping.(9) În caz de încălcare, de presupusă încălcare sau de retragere a angajamentului, se va putea institui un drept antidumping, în conformitate cu articolul 8 alineatele (9) și (10) din regulamentul de bază,ADOPTĂ PREZENTA DECIZIE:Articolul 1Se acceptă angajamentul oferit de către producătorii menționați în continuare în cadrul procedurii antidumping privind importurile de siliciu metalic originar din Rusia.Țara | Societatea | Cod adițional TARIC |Rusia | SKU LLC, Sual-Kremny-Ural, Kamensk, regiunea Ural, Rusia, ZAO KREMNY, Irkutsk, regiunea Irkutsk, Rusia și comerciantul lor în legătură, ASMP GmbH, Baarestrasse 16, CH-6300 Zug, aparținând toate de grupul SUAL Holding. | A517 |Articolul 2Prezenta decizie intră în vigoare la 30 aprilie 2004.Adoptată la Bruxelles, 13 aprilie 2004.Pentru ComisiePascal LamyMembru al Comisiei[1] JO L 56, 6.3.1996, p. 1. Regulament astfel cum a fost modificat ultima dată prin Regulamentul (CE) nr. 1972/2002 (JO L 305, 7.11.2002, p. 1).[2] JO L 173, 11.7.2003, p. 14.[3] JO L 339, 24.12.2003, p. 3. Regulament astfel cum a fost modificat ultima dată prin Regulamentul (CE) nr. 821/2004 (JO L 127, 29.4.2004, p. 1).--------------------------------------------------


title: Decizia 2012/158/PESC a Consiliului din 19 martie 2012 de modificare a Deciziei 2011/173/PESC privind măsuri restrictive, având în vedere situația din Bosnia și Herțegovina

text:
               20.3.2012

               RO

               Jurnalul Oficial al Uniunii Europene

               L 80/17

         DECIZIA 2012/158/PESC A CONSILIULUI
   din 19 martie 2012
   de modificare a Deciziei 2011/173/PESC privind măsuri restrictive, având în vedere situația din Bosnia și Herțegovina
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 21 martie 2011, Consiliul a adoptat Decizia 2011/173/PESC (1).

               (2)

               Pe baza reexaminării Deciziei 2011/173/PESC, măsurile restrictive ar trebui reînnoite până la 22 martie 2013.

               (3)

               Decizia 2011/173/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   La articolul 6 din Decizia 2011/173/PESC, al doilea alineat se înlocuiește cu următorul text:

      „Prezenta decizie se aplică până la 22 martie 2013.”

   Articolul 2
   Prezenta decizie intră în vigoare la data adoptării.

      Adoptată la Bruxelles, 19 martie 2012.

            Pentru Consiliu

            Președintele

         M. GJERSKOV

      (1)  JO L 76, 22.3.2011, p. 68.


title: Decizia (UE) 2015/1653 a Parlamentului European din 29 aprilie 2015 privind descărcarea de gestiune pentru execuția bugetului Agenției Europene de Mediu aferent exercițiului financiar 2013

text:
               30.9.2015

               RO

               Jurnalul Oficial al Uniunii Europene

               L 255/227

      DECIZIA (UE) 2015/1653 A PARLAMENTULUI EUROPEAN
      din 29 aprilie 2015
      privind descărcarea de gestiune pentru execuția bugetului Agenției Europene de Mediu aferent exercițiului financiar 2013
      PARLAMENTUL EUROPEAN,

                  —

                  având în vedere conturile anuale finale ale Agenției Europene de Mediu pentru exercițiul financiar 2013,

                  —

                  având în vedere Raportul Curții de Conturi privind conturile anuale ale Agenției Europene de Mediu pentru exercițiul financiar 2013, însoțit de răspunsurile agenției (1),

                  —

                  având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul financiar 2013 în temeiul articolului 287 din Tratatul privind funcționarea Uniunii Europene,

                  —

                  având în vedere Recomandarea Consiliului din 17 februarie 2015 privind descărcarea de gestiune a agenției cu privire la execuția bugetului pentru exercițiul financiar 2013 (05304/2015 – C8-0054/2015),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3),

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (4), în special articolul 208,

                  —

                  având în vedere Regulamentul (CE) nr. 401/2009 al Parlamentului European și al Consiliului din 23 aprilie 2009 privind Agenția Europeană de Mediu și Rețeaua europeană de informare și observare a mediului (5), în special articolul 13,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (6),

                  —

                  având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (7), în special articolul 108,

                  —

                  având în vedere articolul 94 și anexa V la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A8-0083/2015),

         1.

            acordă directorului executiv al Agenției Europene de Mediu descărcarea de gestiune pentru execuția bugetului agenției aferent exercițiului financiar 2013;

         2.

            își prezintă observațiile în cadrul rezoluției de mai jos;

         3.

            încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției Europene de Mediu, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

               Președintele

            Martin SCHULZ

               Secretarul general

            Klaus WELLE

         (1)  JO C 442, 10.12.2014, p. 144.

         (2)  A se vedea nota de subsol 1.

         (3)  JO L 248, 16.9.2002, p. 1.

         (4)  JO L 298, 26.10.2012, p. 1.

         (5)  JO L 126, 21.5.2009, p. 13.

         (6)  JO L 357, 31.12.2002, p. 72.

         (7)  JO L 328, 7.12.2013, p. 42.


title: Decizia Consiliului din 21 decembrie 1988 de aplicare provizorie a Procesului-verbal convenit de modificare a Acordului dintre Comunitatea Economică Europeană și Hong Kong privind comerțul cu produse textile

text:
Anunţ juridic important

|

31988D0666

Jurnalul Oficial L 382 , 31/12/1988 p. 0044 - 0044 ediţie specială în limba cehă capitol 11 volum 16 p. 272  - 272 ediţie specială în limba estonă capitol 11 volum 16 p. 272  - 272 ediţie specială în limba maghiară capitol 11 volum 16 p. 272  - 272 ediţie specială în limba lituaniană capitol 11 volum 16 p. 272  - 272 LV.ES capitol 11 volum 16 p. 272  - 272 MT.ES capitol 11 volum 16 p. 272  - 272 PL.ES capitol 11 volum 16 p. 272  - 272 SK.ES capitol 11 volum 16 p. 272  - 272 ediţie specială în limba slovenă capitol 11 volum 16 p. 272  - 272

		19881221Decizia Consiliuluidin 21 decembrie 1988de aplicare provizorie a Procesului-verbal convenit de modificare a Acordului dintre Comunitatea Economică Europeană și Hong Kong privind comerțul cu produse textile(88/666/CEE)CONSILIUL COMUNITĂȚILOR EUROPENE,având în vedere Tratatul de instituire a Comunității Economice Europene, în special articolul 113,având în vedere propunerea Comisiei,întrucât, în așteptarea îndeplinirii procedurilor necesare încheierii sale, Acordul dintre Comunitatea Economică Europeană și Hong Kong privind comerțul cu produse textile, parafat la 2 octombrie 1986, se aplică provizoriu începând cu 1 ianuarie 1987, în conformitate cu Decizia 88/213/CEE [1], în ceea ce privește Comunitatea;întrucât acest acord prevede posibilitatea de a face ajustări cantitative ale contingentelor anumitor categorii, în scopul de a lua în considerare introducerea Nomenclaturii Combinate;întrucât, în urma consultărilor care au avut loc între Comunitate și Hong Kong, a fost parafat la 29 iulie 1988 un proces-verbal convenit de modificare a contingentelor produselor din categoriile 7 și 78 stabilite în acord;întrucât, în așteptarea îndeplinirii procedurilor necesare încheierii acordului și a procesului-verbal convenit, trebuie aplicat provizoriu procesul-verbal convenit, cu efect de la 1 ianuarie 1988, sub rezerva unei aplicări provizorii de către Hong Kong cu titlu de reciprocitate,DECIDE:Articolul 1În așteptarea îndeplinirii procedurilor necesare încheierii sale, procesul-verbal convenit de modificare a acordului privind comerțul cu produse textile dintre Comunitatea Economică Europeană și Hong Kong se aplică provizoriu în Comunitate, cu efect de la 1 ianuarie 1988, sub rezerva unei aplicări provizorii de către Hong Kong cu titlu de reciprocitate.Textul procesului-verbal convenit se atașează la prezenta decizie.Articolul 2Comisia este invitată să obțină acordul Guvernului din Hong Kong asupra aplicării provizorii a procesului-verbal convenit prevăzut la articolul 1 și să îl comunice Consiliului.Adoptată la Bruxelles, 21 decembrie 1988.Pentru ConsiliuPreședinteleV. Papandreou[1] JO L 97, 14.4.1988, p. 1.--------------------------------------------------


title: Decizia (UE) 2015/1646 a Parlamentului European din 29 aprilie 2015 privind închiderea conturilor Biroului European de Sprijin pentru Azil pentru exercițiul financiar 2013

text:
               30.9.2015

               RO

               Jurnalul Oficial al Uniunii Europene

               L 255/202

      DECIZIA (UE) 2015/1646 A PARLAMENTULUI EUROPEAN
      din 29 aprilie 2015
      privind închiderea conturilor Biroului European de Sprijin pentru Azil pentru exercițiul financiar 2013
      PARLAMENTUL EUROPEAN,

                  —

                  având în vedere conturile anuale finale ale Biroului European de Sprijin pentru Azil pentru exercițiul financiar 2013,

                  —

                  având în vedere Raportul Curții de Conturi privind conturile anuale ale Biroului European de Sprijin pentru Azil pentru exercițiul financiar 2013, însoțit de răspunsurile biroului (1),

                  —

                  având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul financiar 2013 în temeiul articolului 287 din Tratatul privind funcționarea Uniunii Europene,

                  —

                  având în vedere Recomandarea Consiliului din 17 februarie 2015 privind descărcarea de gestiune a biroului în ceea ce privește execuția bugetară pentru exercițiul financiar 2013 (05304/2015 – C8-0054/2015),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3),

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (4), în special articolul 208,

                  —

                  având în vedere Regulamentul (UE) nr. 439/2010 al Parlamentului European și al Consiliului din 19 mai 2010 privind înființarea unui Birou European de Sprijin pentru Azil (5), în special articolul 35,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (6),

                  —

                  având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (7), în special articolul 108,

                  —

                  având în vedere articolul 94 și anexa V la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A8-0085/2015),

         1.

            ia act de conturile anuale finale ale Biroului European de Sprijin pentru Azil care sunt prezentate în anexa la raportul Curții de Conturi;

         2.

            aprobă închiderea conturilor Biroului European de Sprijin pentru Azil pentru exercițiul financiar 2013;

         3.

            încredințează președintelui sarcina de a transmite prezenta decizie directorului executiv al Biroului European de Sprijin pentru Azil, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

               Președintele

            Martin SCHULZ

               Secretarul general

            Klaus WELLE

         (1)  JO C 442, 10.12.2014, p. 102.

         (2)  A se vedea nota de subsol 1.

         (3)  JO L 248, 16.9.2002, p. 1.

         (4)  JO L 298, 26.10.2012, p. 1.

         (5)  JO L 132, 29.5.2010, p. 11.

         (6)  JO L 357, 31.12.2002, p. 72.

         (7)  JO L 328, 7.12.2013, p. 42.


title: Decizia (UE) 2016/1506 a Parlamentului European din 28 aprilie 2016 privind închiderea conturilor Biroului European de Sprijin pentru Azil pentru exercițiul financiar 2014

text:
               14.9.2016

               RO

               Jurnalul Oficial al Uniunii Europene

               L 246/214

         DECIZIA (UE) 2016/1506 A PARLAMENTULUI EUROPEAN
   din 28 aprilie 2016
   privind închiderea conturilor Biroului European de Sprijin pentru Azil pentru exercițiul financiar 2014
   PARLAMENTUL EUROPEAN,

               —

               având în vedere conturile anuale finale ale Biroului European de Sprijin pentru Azil pentru exercițiul financiar 2014,

               —

               având în vedere Raportul Curții de Conturi privind conturile anuale ale Biroului European de Sprijin pentru Azil pentru exercițiul financiar 2014, însoțit de răspunsul biroului (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2014 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 12 februarie 2016 privind descărcarea de gestiune a biroului în ceea ce privește execuția bugetară pentru exercițiul financiar 2014 (05584/2016 – C8-0092/2016),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 439/2010 al Parlamentului European și al Consiliului din 19 mai 2010 privind înființarea unui Birou European de Sprijin pentru Azil (4), în special articolul 36,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 94 și anexa V la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A8-0133/2016),

               1.

               ia act de conturile anuale finale ale Biroului European de Sprijin pentru Azil care sunt prezentate în anexa la raportul Curții de Conturi;

               2.

               aprobă închiderea conturilor Biroului European de Sprijin pentru Azil pentru exercițiul financiar 2014;

               3.

               încredințează președintelui sarcina de a transmite prezenta decizie directorului executiv al Biroului European de Sprijin pentru Azil, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 409, 9.12.2015, p. 102.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 132, 29.5.2010, p. 11.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: 2009/494/CE: Decizia Comisiei din 25 iunie 2009 privind anumite măsuri de protecție referitoare la gripa aviară înalt patogenă de subtip H5N1 din Croația și Elveția [notificată cu numărul C(2009) 4977] (Text cu relevanță pentru SEE)

text:
               27.6.2009

               RO

               Jurnalul Oficial al Uniunii Europene

               L 166/74

      DECIZIA COMISIEI

   din 25 iunie 2009
   privind anumite măsuri de protecție referitoare la gripa aviară înalt patogenă de subtip H5N1 din Croația și Elveția
   [notificată cu numărul C(2009) 4977]
   (Text cu relevanță pentru SEE)
   (2009/494/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 91/496/CEE a Consiliului din 15 iulie 1991 de stabilire a principiilor privind organizarea controalelor sanitar-veterinare ale animalelor provenite din țări terțe introduse în Comunitate și de modificare a Directivelor 89/662/CEE, 90/425/CEE și 90/675/CEE (1), în special articolul 18 alineatele (1) și (7),
   având în vedere Directiva 97/78/CE a Consiliului din 18 decembrie 1997 de stabilire a principiilor de bază ale organizării controalelor veterinare pentru produsele care provin din țări terțe și sunt introduse în Comunitate (2), în special articolul 22 alineatele (1) și (6),
   întrucât:

               (1)

               Regulamentul (CE) nr. 798/2008 al Comisiei din 8 august 2008 de stabilire a unei liste a țărilor terțe, teritoriilor, zonelor sau compartimentelor din care pot fi importate în Comunitate și pot tranzita Comunitatea păsările de curte și produsele de pasăre, precum și a cerințelor de certificare sanitar-veterinară (3) stabilește condițiile de certificare veterinară aplicabile importurilor și tranzitului prin Comunitate al păsărilor de curte și al anumitor produse aferente. Din motive de claritate și coerență a normelor comunitare, este necesar ca definițiile pentru păsările de curte și pentru ouăle destinate incubației din regulamentul respectiv să fie luate în considerare în sensul prezentei decizii.

               (2)

               Regulamentul (CE) nr. 318/2007 al Comisiei din 23 martie 2007 de stabilire a condițiilor de sănătate animală pentru importurile anumitor păsări în Comunitate și a condițiilor de carantină (4) stabilește cerințele de sănătate animală aplicabile importurilor anumitor păsări în Comunitate din țări terțe și din regiuni ale acestora. Din motive de claritate și coerență a normelor comunitare, este necesar ca definiția păsărilor din regulamentul respectiv să fie luată în considerare în sensul prezentei decizii.

               (3)

               Decizia 2006/265/CE a Comisiei din 31 martie 2006 privind anumite măsuri de protecție referitoare la o suspiciune de influență aviară în Elveția (5) și Decizia 2006/533/CE a Comisiei din 28 iulie 2006 privind anumite măsuri temporare de protecție împotriva influenței aviare produse de tulpini înalt patogene în Croația (6) au fost adoptate în urma identificării prezenței gripei aviare înalt patogene de subtip H5N1 la păsări sălbatice în respectivele țări terțe. Aceste decizii prevedeau că statele membre trebuie să suspende importurile, din anumite părți ale Croației și Elveției, de păsări de curte, ratite, vânat de crescătorie cu pene și vânat sălbatic cu pene și de anumite alte păsări vii, inclusiv de păsări de companie și de ouă destinate incubației de la aceste specii, precum și de anumite produse avicole. Deciziile 2006/265/CE și 2006/533/CE au fost consolidate într-un singur act, iar durata măsurilor a fost prelungită până la 30 iunie 2009 prin Decizia 2008/555/CE a Comisiei din 26 iunie 2008 privind anumite măsuri de protecție referitoare la gripa aviară produsă de subtipul H5N1 înalt patogen în Croația și Elveția (7).

               (4)

               Decizia 2006/415/CE a Comisiei din 14 iunie 2006 privind anumite măsuri de protecție referitoare la influența aviară de subtip H5N1 la păsările de curte din Comunitate (8) stabilește anumite măsuri de biosecuritate și măsuri restrictive pentru a preveni răspândirea bolii, inclusiv stabilirea unor zone A și B ca urmare a suspectării sau confirmării unui focar de gripă aviară la păsările de curte.

               (5)

               Decizia 2006/563/CE a Comisiei din 11 august 2006 privind anumite măsuri de protecție în legătură cu prezența influenței aviare produse de tulpini înalt patogene de subtip H5N1 la păsările sălbatice din Comunitate (9) stabilește anumite măsuri de protecție pentru a preveni răspândirea bolii de la păsările sălbatice la păsările de curte, inclusiv, pe baza evaluării riscurilor, stabilirea unor zone de control și monitorizare luând în considerare factorii epidemiologici, geografici și ecologici în urma suspectării sau confirmării prezenței acestei boli la păsările sălbatice.

               (6)

               Croația a notificat Comisiei că autoritățile ei competente aplică măsuri de protecție care sunt echivalente celor aplicate de autoritățile competente ale statelor membre, în conformitate cu Decizia 2006/563/CE, atunci când este suspectată sau confirmată prezența gripei aviare înalt patogene de subtip H5N1 la păsările sălbatice și că va informa imediat Comisia în legătură cu orice schimbare viitoare a stării de sănătate a animalelor provenite din țara respectivă, inclusiv, în mod specific, cu orice identificare a prezenței acestei boli la păsările sălbatice.

               (7)

               Elveția a notificat Comisiei că autoritățile ei competente aplică măsuri de protecție care sunt echivalente celor aplicate de autoritățile competente ale statelor membre, în conformitate cu Deciziile 2006/415/CE și 2006/563/CE, atunci când este suspectată sau confirmată prezența gripei aviare înalt patogene de subtip H5N1 la păsările de curte sau la păsările sălbatice și că va informa imediat Comisia în legătură cu orice schimbare viitoare a stării de sănătate a animalelor provenite din țara respectivă, inclusiv, în mod specific, cu orice focar sau orice identificare a prezenței acestei boli la păsările de curte sau la păsările sălbatice. De asemenea, trebuie să se țină seama de Acordul între Comunitatea Europeană și Confederația Elvețiană privind schimburile comerciale cu produse agricole (10).

               (8)

               Comisia informează de îndată statele membre și le transmite orice informație de acest fel primită de la autoritățile competente din Croația și Elveția.

               (9)

               Dată fiind situația epidemiologică actuală în ceea ce privește gripa aviară înalt patogenă de subtip H5N1 din Comunitate și din țări terțe și, având în vedere garanțiile primite din partea Croației, este necesar ca, în cazul identificării prezenței acestei boli la o pasăre sălbatică de pe teritoriul Croației, măsurile de protecție comunitare referitoare la respectiva țară să se aplice doar acelor părți ale Croației pentru care autoritatea competentă a țării respective aplică măsuri de protecție echivalente, astfel cum sunt prevăzute în Decizia 2006/563/CE.

               (10)

               Având în vedere garanțiile primite din partea Elveției, este necesar ca, în cazul identificării prezenței gripei aviare de subtipul H5N1 la o pasăre sălbatică sau a unui focar al acestei boli la păsările de curte de pe teritoriul Elveției, să se aplice măsuri de protecție, în ceea ce privește această țară, doar acelor părți ale Elveției pentru care autoritatea competentă din țara respectivă aplică măsuri de protecție echivalente astfel cum sunt prevăzute în Deciziile 2006/415/CE și 2006/563/CE.

               (11)

               Decizia 2007/777/CE a Comisiei din 29 noiembrie 2007 de stabilire a condițiilor de sănătate animală și publică, precum și a modelelor de certificate pentru importul anumitor produse din carne și stomacuri, vezici și intestine tratate destinate consumului uman, provenind din țări terțe (11) stabilește lista cu țări terțe din care statele membre pot autoriza importul de produse din carne și stomacuri, vezici și intestine tratate, precum și regimurile de tratament considerate eficiente pentru inactivarea agenților patogeni respectivi. Pentru a limita riscul de transmitere a bolii prin intermediul unor astfel de produse, trebuie aplicat un tratament adecvat în funcție de situația sanitar-veterinară a țării de origine și de starea de sănătate a speciilor de la care se obțin produsele. Prin urmare, este necesar să se acorde o derogare de la dispoziția care suspendă importurile de produse din carne obținute din carne de vânat sălbatic cu pene din Croația sau Elveția, cu condiția ca produsele să fi fost tratate în întregime la o temperatură de cel puțin 70 °C.

               (12)

               Decizia 2008/555/CE se aplică până la 30 iunie 2009. Având în vedere situația epidemiologică actuală, este necesar ca măsurile prevăzute de aceasta să fie extinse până la 31 decembrie 2010.

               (13)

               Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DECIZIE:
   Articolul 1
   (1)   Statele membre suspendă importurile sau introducerea în Comunitate din acea parte a teritoriului Croației la care face referire alineatul (2) litera (a) și din acea parte a teritoriului Elveției la care face referire alineatul (2) litera (b) a următoarelor produse:

               (a)

               păsări de curte, astfel cum sunt definite la articolul 2 alineatul (1) din Regulamentul (CE) nr. 798/2008;

               (b)

               ouă destinate incubației, astfel cum sunt definite la articolul 2 alineatul (2) din Regulamentul (CE) nr. 798/2008;

               (c)

               păsări, astfel cum sunt definite la articolul 3 litera (a) din Regulamentul (CE) nr. 318/2007 și ouăle destinate incubației ale acestora;

               (d)

               carne, carne tocată, preparate din carne, carne separată mecanic de vânat sălbatic cu pene;

               (e)

               produse din carne de vânat sălbatic cu pene sau care conțin carne de vânat sălbatic cu pene;

               (f)

               hrană crudă pentru animale de companie și materii prime neprelucrate pentru hrana animalelor care conțin orice parte din vânatul sălbatic cu pene;

               (g)

               trofee de vânătoare netratate provenind de la orice pasăre.

         (2)   Suspendarea prevăzută la alineatul (1) se aplică importurilor sau introducerii în Comunitate din:

               (a)

               în ceea ce privește Croația, toate regiunile teritoriului Croației pentru care autoritățile competente din Croația aplică în mod formal măsuri de protecție echivalente cu cele prevăzute de Decizia 2006/563/CE;

               (b)

               în ceea ce privește Elveția, toate regiunile teritoriului Elveției pentru care autoritățile competente din Elveția aplică în mod formal măsuri de protecție echivalente cu cele prevăzute de Deciziile 2006/415/CE și 2006/563/CE.

         (3)   Prin derogare de la alineatul (1) litera (e), statele membre autorizează importurile și introducerea în Comunitate a produselor din carne de vânat sălbatic cu pene sau care conțin carne de vânat sălbatic cu pene, în cazul în care carnea speciilor menționate anterior a fost supusă cel puțin unuia dintre tratamentele specifice prevăzute în partea 4 literele B, C sau D din anexa II la Decizia 2007/777/CE.
   Articolul 2
   Statele membre adoptă și publică de îndată măsurile necesare pentru a se conforma prezentei decizii. Statele membre informează imediat Comisia cu privire la aceasta.
   Articolul 3
   Prezenta decizie se aplică de la 1 iulie 2009 până la 31 decembrie 2010.
   Articolul 4
   Prezenta decizie se adresează statelor membre.

      Adoptată la Bruxelles, 25 iunie 2009.

            Pentru Comisie

         Androulla VASSILIOU

            Membru al Comisiei

      (1)  JO L 268, 24.9.1991, p. 56.

      (2)  JO L 24, 31.1.1998, p. 9.

      (3)  JO L 226, 23.8.2008, p. 1.

      (4)  JO L 84, 24.3.2007, p. 7.

      (5)  JO L 95, 4.4.2006, p. 9.

      (6)  JO L 212, 2.8.2006, p. 19.

      (7)  JO L 179, 8.7.2008, p. 14.

      (8)  JO L 164, 16.6.2006, p. 51.

      (9)  JO L 222, 15.8.2006, p. 11.

      (10)  JO L 114, 30.4.2002, p. 132.

      (11)  JO L 312, 30.11.2007, p. 49.


title: Decizia 2014/933/PESC a Consiliului din 18 decembrie 2014 de modificare a Deciziei 2014/386/PESC privind măsuri restrictive ca răspuns la anexarea ilegală a Crimeei și a Sevastopolului

text:
               19.12.2014

               RO

               Jurnalul Oficial al Uniunii Europene

               L 365/152

         DECIZIA 2014/933/PESC A CONSILIULUI
   din 18 decembrie 2014
   de modificare a Deciziei 2014/386/PESC privind măsuri restrictive ca răspuns la anexarea ilegală a Crimeei și a Sevastopolului
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 23 iunie 2014, Consiliul a adoptat Decizia 2014/386/PESC (1).

               (2)

               Având în vedere anexarea ilegală a Crimeei și a Sevastopolului, care continuă, Consiliul consideră că ar trebui luate măsuri de restricționare suplimentară a investițiilor în Crimeea și Sevastopol.

               (3)

               Interdicțiile privind investițiile prevăzute în prezenta decizie, precum și restricțiile cu privire la comercializarea mărfurilor și tehnologiilor destinate utilizării în anumite sectoare în Crimeea sau Sevastopol, ar trebui să se aplice entităților care au sediul social, administrația centrală sau locul principal de desfășurare a activității în Crimeea sau Sevastopol, filialelor acestora sau întreprinderilor asociate aflate sub controlul acestora în Crimeea sau Sevastopol, precum și sucursalelor și altor entități care își desfășoară activitatea în Crimeea sau Sevastopol.

               (4)

               În plus, comerțul cu mărfuri și tehnologii destinate a fi utilizate în anumite sectoare în Crimeea sau Sevastopol ar trebui restricționat. În sensul prezentei decizii, locul de utilizare a mărfurilor și tehnologiilor ar trebui stabilit pe baza unei evaluări a unor elemente obiective, inclusiv, dar fără a se limita la destinația transportului, codurile poștale de livrare, orice indicație privind locul de consum și indicații documentate ale importatorului. Noțiunea de loc de utilizare ar trebui să se aplice mărfurilor sau tehnologiilor care sunt utilizate în mod continuu în Crimeea sau Sevastopol.

               (5)

               Serviciile din sectorul transporturilor, telecomunicațiilor, energiei sau al prospecțiunilor, explorării și extracției de petrol, gaze și resurse minerale, precum și serviciile legate de activități de turism în Crimeea sau Sevastopol, inclusiv în sectorul maritim, ar trebui interzise.

               (6)

               Nu se poate considera că interdicțiile și restricțiile prevăzute în prezenta decizie interzic sau restricționează tranzitarea teritoriului Crimeei sau al Sevastopolului de către persoane fizice sau juridice ori entități din Uniune.

               (7)

               Interdicțiile și restricțiile prevăzute în prezenta decizie nu se aplică desfășurării de activități economice legitime cu entități din afara Crimeei sau a Sevastopolului care operează în Crimeea sau Sevastopol în cazul în care nu există motive rezonabile pentru a stabili că mărfurile sau serviciile conexe sunt destinate utilizării în Crimeea sau în Sevastopol sau în cazul în care investițiile conexe nu sunt destinate întreprinderilor sau oricărei filiale sau întreprinderi afiliate aflate sub controlul acestora, în Crimeea sau Sevastopol.

               (8)

               Sunt necesare acțiuni suplimentare din partea Uniunii pentru punerea în aplicare a anumitor măsuri.

               (9)

               Decizia 2014/386/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Decizia 2014/386/PESC se modifică după cum urmează:

               1.

               Articolele 4a-4e se înlocuiesc cu următorul text:
               „Articolul 4a
               (1)   Se interzice:

                           (a)

                           achiziționarea sau extinderea unei participații la bunuri imobile din Crimeea sau Sevastopol;

                           (b)

                           achiziționarea sau extinderea unei participații la entități din Crimeea și Sevastopol, inclusiv achiziționarea acestor entități în totalitate și achiziționarea unor acțiuni și a altor titluri cu caracter participativ;

                           (c)

                           acordarea de finanțare pentru entități din Crimeea sau Sevastopol sau în scopul probat al finanțării unor entități din Crimeea sau Sevastopol;

                           (d)

                           crearea unei asociații în participațiune cu entități din Crimeea sau Sevastopol;

                           (e)

                           furnizarea de servicii de investiții direct legate de activitățile menționate la literele (a)-(d).

                     Interdicțiile și restricțiile prevăzute la prezentul articol nu se aplică desfășurării de activități economice legitime cu entități din afara Crimeei sau a Sevastopolului atunci când investițiile conexe nu sunt destinate unor entități din Crimeea sau Sevastopol.
               (2)   Interdicțiile de la alineatul (1):

                           (a)

                           nu aduc atingere executării unei obligații care decurge din contracte încheiate înainte de 20 decembrie 2014;

                           (b)

                           nu împiedică extinderea unei participații, în cazul în care această extindere reprezintă o obligație în temeiul unui contract încheiat înainte de 20 decembrie 2014.

                     (3)   Se interzice participarea în cunoștință de cauză sau deliberată la activități care au drept obiect sau efect eludarea interdicțiilor menționate la alineatul (1).
               Articolul 4b
               (1)   Se interzice vânzarea, furnizarea, transferul sau exportul de mărfuri și tehnologii de către resortisanți ai statelor membre sau de pe teritoriile statelor membre sau utilizând nave sau aeronave aflate sub jurisdicția statelor membre, indiferent dacă provin sau nu de pe teritoriul acestora,

                           (a)

                           entităților din Crimeea sau Sevastopol; sau

                           (b)

                           în scopul utilizării în Crimeea sau Sevastopol,

                     în următoarele sectoare:

                           (i)

                           transporturi;

                           (ii)

                           telecomunicații;

                           (iii)

                           energie;

                           (iv)

                           prospectarea, explorarea și extracția de petrol, gaze și resurse minerale.

                     (2)   Furnizarea de:

                           (a)

                           asistență sau instruire tehnică și alte servicii legate de mărfuri și tehnologii în sectoarele menționate la alineatul (1);

                           (b)

                           finanțare sau asistență financiară pentru vânzarea, furnizarea, transferul sau exportul de mărfuri și tehnologii în sectoarele menționate la alineatul (1) sau pentru furnizarea de asistență sau instruire tehnică aferentă

                     se interzice.
               (3)   Interdicțiile prevăzute la alineatul (1) și la alineatul (2), când este coroborat cu alineatul (1) litera (b), nu se aplică în cazul în care nu există motive rezonabile pentru a stabili că mărfurile și tehnologiile sau serviciile de la alineatul (2) urmează să fie utilizate în Crimeea sau Sevastopol.
               (4)   Interdicțiile de la alineatele (1) și (2) nu aduc atingere executării, până la 21 martie 2015, a contractelor încheiate înainte de 20 decembrie 2014 sau a contractelor accesorii necesare pentru executarea unor astfel de contracte.
               (5)   Se interzice participarea în cunoștință de cauză sau deliberată la activități care au drept obiect sau efect eludarea interdicțiilor menționate la alineatele (1) și (2).
               (6)   Uniunea adoptă măsurile necesare în vederea identificării articolelor relevante care intră sub incidența prezentului articol.
               Articolul 4c
               (1)   Se interzice furnizarea de asistență tehnică sau de servicii de brokeraj, de construcții sau de inginerie direct legate de infrastructură în Crimeea sau Sevastopol în sectoarele menționate la articolul 4b alineatul (1), indiferent de originea mărfurilor și a tehnologiilor.
               (2)   Interdicțiile de la alineatul (1) nu aduc atingere executării, până la 21 martie 2015, a contractelor încheiate înainte de 20 decembrie 2014 sau a contractelor accesorii necesare pentru executarea unor astfel de contracte.
               (3)   Se interzice participarea în cunoștință de cauză sau deliberată la activități care au drept obiect sau efect eludarea interdicțiilor menționate la alineatele (1) și (2).
               Articolul 4d
               (1)   Autoritățile competente pot acorda o autorizație în legătură cu activitățile menționate la articolul 4a alineatul (1), articolul 4b alineatul (2) și articolul 4c alineatul (2), precum și cu mărfurile și tehnologiile menționate la articolul 4b alineatul (1), cu condiția ca acestea să fie:

                           (a)

                           necesare în scopuri oficiale ale misiunilor consulare sau ale organizațiilor internaționale care beneficiază de imunități în conformitate cu dreptul internațional situate în Crimeea sau Sevastopol; sau

                           (b)

                           legate de proiecte exclusiv în sprijinul unor spitale sau al altor instituții sanitare publice care prestează servicii medicale sau instituții de învățământ civile situate în Crimeea sau Sevastopol.

                     (2)   De asemenea, autoritățile competente pot acorda, în condițiile pe care le consideră adecvate, o autorizație pentru o tranzacție în legătură cu activitățile menționate la articolul 4a alineatul (1), cu condiția ca tranzacția să se realizeze în scopul întreținerii, pentru a garanta siguranța infrastructurii existente.
               (3)   De asemenea, autoritățile competente pot acorda o autorizație în legătură cu mărfurile și tehnologiile menționate la articolul 4b alineatul (1) și cu activitățile menționate la articolul 4b alineatele (2) și (3) și la articolul 4c, în cazul în care vânzarea, furnizarea, transferul sau exportul articolelor ori desfășurarea activităților respective este necesară pentru prevenirea sau reducerea urgentă a efectelor unui eveniment care poate să aibă un impact grav și semnificativ asupra sănătății și siguranței umane, inclusiv asupra siguranței infrastructurii existente, sau asupra mediului. În situații de urgență justificate corespunzător, vânzarea, furnizarea, transferul sau exportul se poate realiza fără autorizație prealabilă, cu condiția ca exportatorul să notifice autoritatea competentă în termen de cinci zile lucrătoare de la efectuarea vânzării, furnizării, transferului sau exportului, oferind detalii cu privire la justificarea relevantă pentru vânzarea, furnizarea, transferul sau exportul fără autorizație prealabilă.
               Comisia și statele membre se informează reciproc cu privire la măsurile luate în temeiul prezentului alineat și distribuie orice alte informații relevante de care dispun.
               Articolul 4e
               (1)   Se interzice furnizarea de servicii direct legate de activități de turism în Crimeea și Sevastopol, de către resortisanți ai statelor membre sau de pe teritoriile statelor membre ori cu ajutorul navelor sau al aeronavelor aflate sub jurisdicția statelor membre.
               (2)   Se interzice oricărei nave care furnizează servicii de croazieră să intre sau să facă escală în orice port situat în peninsula Crimeea.
               Uniunea adoptă măsurile necesare în vederea identificării porturilor relevante care intră sub incidența prezentului alineat.
               (3)   Interdicția de la alineatul (2) nu se aplică atunci când o navă intră sau face escală într-unul din porturile situate în Peninsula Crimeea din motive de siguranță maritimă în cazuri de urgență. Autoritatea competentă este informată cu privire la respectiva intrare sau escală în port în termen de 10 zile.
               (4)   Interdicțiile de la alineatul (1) nu aduc atingere executării, până la 21 martie 2015, a contractelor încheiate înainte de 20 decembrie 2014 sau a contractelor accesorii necesare pentru executarea unor astfel de contracte.
               (5)   Se interzice participarea în cunoștință de cauză sau deliberată la activități care au drept obiect sau efect eludarea interdicțiilor menționate la alineatul (1).”

               2.

               Articolele 4f și 4g se elimină.

         Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 18 decembrie 2014.

            Pentru Consiliu

            Președintele

         S. GOZI

      (1)  JO L 183, 24.6.2014, p. 70.


title: Decizia Comisiei din 7 noiembrie 2006 privind deschiderea unei proceduri de soluționare a litigiilor împotriva Indiei în conformitate cu Înțelegerea privind regulile și procedurile de soluționare a litigiilor și alte dispoziții relevante ale OMC cu privire la un obstacol în calea comerțului constituit de menținerea de către India a unui drept suplimentar aplicat vinurilor și spirtoaselor importate și a unui drept suplimentar adițional asupra spirtoaselor importate, precum și de menținerea de către statul indian Tamil Nadu a interdicției de vânzare de vinuri și spirtoase importate

text:
Anunţ juridic important

|

32006D0790

Jurnalul Oficial L 319 , 18/11/2006 p. 0046 - 0048 Jurnalul Oficial L 142 , 05/06/2007 p. 0597 - 0599

		20061107Decizia Comisieidin 7 noiembrie 2006privind deschiderea unei proceduri de soluționare a litigiilor împotriva Indiei în conformitate cu Înțelegerea privind regulile și procedurile de soluționare a litigiilor și alte dispoziții relevante ale OMC cu privire la un obstacol în calea comerțului constituit de menținerea de către India a unui drept suplimentar aplicat vinurilor și spirtoaselor importate și a unui drept suplimentar adițional asupra spirtoaselor importate, precum și de menținerea de către statul indian Tamil Nadu a interdicției de vânzare de vinuri și spirtoase importate(2006/790/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CE) nr. 3286/94 al Consiliului din 22 decembrie 1994 privind adoptarea procedurilor comunitare în domeniul politicii comerciale comune în vederea asigurării exercitării de către Comunitate a drepturilor care îi sunt conferite de normele comerțului internațional, în special de cele instituite sub egida Organizației Mondiale a Comerțului (OMC) [1], în special articolul 12 alineatul (1) și articolul 13 alineatul (2),întrucât:(1) La data de 20 iulie 2005, Comisia a primit o plângere în conformitate cu articolul 4 din Regulamentul (CE) nr. 3286/94 (denumit în continuare "Regulamentul privind obstacolele în calea comerțului"). Plângerea a fost depusă în comun de Comité européen des entreprises vins (Comitetul european al întreprinderilor de vinuri - CEEV) și Confederația europeană a producătorilor de spirtoase (CEPS).(2) Plângerea privește anumite presupuse practici comerciale ale Indiei care afectează în mod negativ importul și vânzarea de vinuri și spirtoase în India [2]. Aceste practici includ un drept suplimentar aplicat la importul de către India al vinurilor și spirtoaselor, taxe indirecte aplicate de către anumite state din India asupra vinurilor și spirtoaselor importate și restricții la vânzarea de vinuri și spirtoase importate aplicate de către anumite state din India.(3) Reclamanții afirmă că aceste practici contravin articolelor II, III și XI din Acordul General pentru Tarife și Comerț 1994 (GATT 1994). Pe această bază, reclamanții au solicitat Comisiei să ia măsurile necesare.(4) Plângerea conținea suficiente mijloace de probă pentru a justifica deschiderea unei proceduri comunitare de examinare în temeiul articolului 8 alineatul (1) din Regulamentul privind obstacolele în calea comerțului. În consecință, Comisia a deschis procedura, după consultarea cu statele membre în cadrul Comitetului Consultativ, la 17 septembrie 2005 [3].(5) Pe parcursul procedurii de examinare, reclamanții și-au retras cererile privind taxele indirecte aplicate de anumite state din India asupra vinurilor și spirtoaselor importate și India a introdus un nou drept suplimentar ("drept suplimentar adițional") care se aplică vinurilor și spirtoaselor importate. În cadrul acestei proceduri, Comisia a efectuat, așadar, o anchetă referitoare la dreptul suplimentar, dreptul suplimentar adițional și presupusele restricții asupra vânzării de vinuri și spirtoase importate aplicate de către anumite state din India.(6) Ancheta a examinat legislația din India relevantă și a ținut seama de avizele exprimate de diferiți miniștri din Guvernul Indiei ca și de întreprinderile și asociațiile comerciale din Comunitate și din India.(7) Ancheta a ajuns la concluzia că dreptul suplimentar este incompatibil cu articolul II alineatul (1) din GATT 1994 și nu este justificat în temeiul articolului II alineatul (2) litera (a) din GATT 1994 în măsura în care se aplică vinurilor și spirtoaselor și că dreptul suplimentar adițional este incompatibil cu articolul II alineatul (1) din GATT 1994 și nu este justificat în temeiul articolului II alineatul (2) litera (a) din GATT 1994 în măsura în care se aplică spirtoaselor. Deoarece Acordul OMC interzice aceste practici, este evident că există un obstacol în calea comerțului în sensul articolului 2 alineatul (1) din Regulamentul privind obstacolele în calea comerțului.(8) Ancheta a ajuns la concluzia, de asemenea, că este necesară continuarea analizei restricțiilor pretinse asupra vânzării de vinuri și spirtoase importate în anumite state din India. O analiză efectuată după încheierea anchetei a arătat că legislația statului indian Tamil Nadu conține o interdicție asupra vânzării de vinuri și spirtoase importate, ceea ce este incompatibil cu articolul III alineatul (4) din GATT 1994. Deoarece Acordul OMC interzice această practică, este evident că există un obstacol în calea comerțului în sensul articolului 2 alineatul (1) din Regulamentul privind obstacolele în calea comerțului.(9) Ancheta a arătat că, în ciuda eliminării, în 2001, a restricțiilor cantitative asupra importului de vinuri și spirtoase ca urmare a procedurilor de soluționare a litigiilor împotriva Indiei în conformitate cu Înțelegerea privind soluționarea litigiilor, importurile de vinuri și de spirtoase din CE au scăzut în 2002 și au crescut, începând din 2003, proporțional cu creșterea generală a consumului de vinuri și spirtoase în India. Efectele care puteau fi estimate în mod rezonabil să decurgă din eliminarea restricțiilor cantitative nu s-au produs, datorită aplicării măsurilor aflate în curs de investigare.(10) Ancheta a arătat, printre altele, faptul că totalul consumului de vinuri și spirtoase în India a reprezentat, în 2004, respectiv, 0,67 și 87,1 milioane de lăzi de nouă litri, cu o creștere așteptată între 5 % și 10 % pe an de-a lungul următorului deceniu, și că mai puțin de 0,5 % din spirtoase și 9 % din vinurile consumate în India sunt produse importate, care sunt supuse dreptului suplimentar și dreptului suplimentar adițional.(11) Cercetarea a confirmat faptul că există o mare piață potențială în India pentru vinuri și spirtoase importate și că eliminarea dreptului suplimentar pentru vinuri și spirtoase și a dreptului suplimentar adițional pentru spirtoase ar duce la o reducere a prețurilor de vânzare a vinurilor și spirtoaselor importate cu, respectiv, 22 % la 35 % și 23 % la 48 % în diferite state din India. O reducere a acestei magnitudini ar mări în mod semnificativ cererea pentru vinuri și spirtoase importate, date fiind preferințele consumatorilor din India și creșterea așteptată a pieței din India de vinuri și spirtoase.(12) Acest mijloc de probă arată în mod clar faptul că industria comunitară a suferit și continuă să sufere efecte negative în sensul articolului 2 alineatul (4) din Regulamentul privind obstacolele în calea comerțului.(13) Reclamanții reprezintă un sector major din economia Comunității, constând în producători de vinuri și spirtoase din 11, respectiv, 21 state membre ale UE. În 2005, acești producători au exportat bunuri în valoare de 10,45 miliarde euro în aproximativ 150 piețe din țări terțe și au angajat direct aproximativ 600000 oameni. Ancheta a arătat că dreptul suplimentar și dreptul suplimentar adițional au împiedicat producătorii din acest sector să obțină acces la vastul potențial al pieței din India.(14) Pe baza celor de mai sus, se poate ajunge la concluzia că este în interesul Comunității, în sensul articolului 12 alineatul (1) din Regulamentul privind obstacolele în calea comerțului, să ia măsuri, în cadrul OMC, pentru îndepărtarea rapidă a dreptului suplimentar indian asupra vinurilor și spirtoaselor importate, a dreptului suplimentar adițional indian asupra vinurilor și spirtoaselor importate, precum și a interdicției vânzării de vinuri și spirtoase importate în statul indian Tamil Nadu, care reprezintă o încălcare a normelor fundamentale ale OMC și un obstacol în calea comerțului, în sensul articolului 2 alineatul (1) din Regulamentul privind obstacolele în calea comerțului.(15) Este, de asemenea, foarte important pentru Comunitate să se asigure că partenerii din OMC respectă pe deplin obligațiile ce le revin, la fel cum și Comunitatea este obligată să facă. Prin urmare, este indispensabil pentru buna funcționare a sistemului comercial multilateral ca această incompatibilitate cu normele OMC să fie abordată în acest mod.(16) Încercările de a soluționa această dispută de-a lungul a numeroase reuniuni cu autoritățile din India de la introducerea dreptului suplimentar, dreptului suplimentar adițional și a interdicției de vânzare în statul indian Tamil Nadu și pe tot parcursul acestei cercetări au eșuat în a identifica o voință din partea autorităților din India de a ajunge la o soluție de comun acord. În absența oricărei posibilități ca poziția indiană să se schimbe, se consideră necesară deschiderea procedurii în cadrul Înțelegerii OMC privind soluționarea litigiilor.(17) Măsurile prevăzute de prezenta decizie sunt conforme cu avizul comitetului instituit de Regulamentul privind obstacolele în calea comerțului,DECIDE:Articolul 1Menținerea și aplicarea de către India a unui drept suplimentar asupra vinurilor și spirtoaselor importate și a unui drept suplimentar adițional asupra spirtoaselor importate și menținerea și aplicarea unei interdicții de vânzare a vinurilor și spirtoaselor importate de către statul indian Tamil Nadu sunt incompatibile cu obligațiile Indiei în conformitate cu Acordul de la Marrakech de instituire a Organizației Mondiale a Comerțului și, în special, în conformitate cu dispozițiile Acordului General pentru Tarife și Comerț din 1994 și constituie un obstacol în calea comerțului, în sensul articolului 2 alineatul (1) din Regulamentul (CE) nr. 3286/94.Articolul 2Comunitatea introduce o acțiune împotriva Indiei în conformitate cu Înțelegerea privind regulile și procedurile de soluționare a litigiilor și alte dispoziții relevante ale OMC în vederea obținerii eliminării obstacolului în calea comerțului menționat la articolul 1.Adoptată la Bruxelles, 7 noiembrie 2006.Pentru ComisiePeter MandelsonMembru al Comisiei[1] JO L 349, 31.12.1994, p. 71. Regulament, astfel cum a fost modificat prin Regulamentul (CE) nr. 356/95 (JO L 41, 23.2.1995, p. 3).[2] Procedura privește vinurile, vermuturile, vinurile aromatizate și spirtoasele clasificate sub pozițiile 2204, 2205, 2206 și 2208. Acestea includ vinurile necarbonatate și vinurile spumante, vermuturile și alte vinuri alcoolizate, cum ar fi Porto și Xeres, și băuturi spirtoase distilate din materii prime de origine agricolă, cum ar fi brandy și rachiuri de vin, whisky, gin, vodcă, rom și lichioruri.[3] JO C 228, 17.9.2005.--------------------------------------------------


title: Decizia 2014/386/PESC a Consiliului din 23 iunie 2014 referitoare la restricții privind mărfurile originare din Crimeea sau Sevastopol, ca răspuns la anexarea ilegală a Crimeii și Sevastopolului

text:
               24.6.2014

               RO

               Jurnalul Oficial al Uniunii Europene

               L 183/70

         DECIZIA 2014/386/PESC A CONSILIULUI
   din 23 iunie 2014
   referitoare la restricții privind mărfurile originare din Crimeea sau Sevastopol, ca răspuns la anexarea ilegală a Crimeii și Sevastopolului
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 6 martie 2014, șefii de stat sau de guvern ai statelor membre ale Uniunii au condamnat cu fermitate încălcarea neprovocată a suveranității și integrității teritoriale a Ucrainei de către Federația Rusă.

               (2)

               La 17 martie 2014, Consiliul a adoptat Decizia 2014/145/PESC (1) privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei.

               (3)

               În cadrul reuniunii sale din 20-21 martie 2014, Consiliul European a condamnat cu fermitate anexarea ilegală la Federația Rusă a Republicii Autonome Crimeea („Crimeea”) și a orașului Sevastopol („Sevastopol”), subliniind faptul că nu va recunoaște această anexare. Consiliul European a considerat că ar trebui propuse, în vederea unei puneri în aplicare rapide, anumite restricții de ordin economic, comercial și financiar privind Crimeea.

               (4)

               La 27 martie 2014, Adunarea Generală a Organizației Națiunilor Unite a adoptat Rezoluția 68/262 privind integritatea teritorială a Ucrainei, afirmând angajamentul său față de suveranitatea, independența politică, unitatea și integritatea teritorială a Ucrainei în cadrul frontierelor sale recunoscute pe plan internațional, subliniind faptul că referendumul desfășurat la 16 martie în Crimeea nu este valabil și solicitând tuturor statelor să nu recunoască nicio modificare adusă statutului Crimeei și Sevastopolului.

               (5)

               În aceste condiții, Consiliul consideră că importul în Uniunea Europeană de mărfuri originare din Crimeea sau Sevastopol ar trebui să fie interzis, cu excepția mărfurilor originare din Crimeea sau Sevastopol pentru care Guvernul Ucrainei a acordat un certificat de origine.

               (6)

               Pentru a asigura eficacitatea măsurilor prevăzute în prezenta decizie, aceasta ar trebui să intre în vigoare în ziua următoare datei publicării.

               (7)

               Sunt necesare acțiuni suplimentare din partea Uniunii pentru punerea în aplicare a anumitor măsuri,

         ADOPTĂ PREZENTA DECIZIE:
   Articolul 1
   (1)   Se interzice importul în Uniune de mărfuri originare din Crimeea sau din Sevastopol.
   (2)   Se interzice furnizarea, în mod direct sau indirect, de finanțare sau asistență financiară, precum și de servicii de asigurare și reasigurare în legătură cu importul mărfurilor originare din Crimeea sau Sevastopol.
   Articolul 2
   Interdicțiile prevăzute la articolul 1 nu se aplică mărfurilor originare din Crimeea sau din Sevastopol care au fost puse la dispoziție în vederea examinării, au fost controlate de către autoritățile ucrainene și care au primit un certificat de origine din partea Guvernului Ucrainei.
   Articolul 3
   Interdicțiile prevăzute la articolul 1 nu aduc atingere executării, până la 26 septembrie 2014, a contractelor încheiate înainte de 25 iunie 2014 sau a contractelor accesorii necesare pentru executarea unor astfel de contracte, care urmează a fi încheiate și executate până la 26 septembrie 2014 cel târziu.
   Articolul 4
   Se interzice participarea în cunoștință de cauză și deliberată la activități care au ca obiect sau efect eludarea interdicțiilor prevăzute la articolul 1.
   Articolul 5
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.
   Se aplică până la 23 iunie 2015.
   Prezenta decizie se reexaminează permanent. Prezenta decizie se reînnoiește sau se modifică, după caz, în cazul în care Consiliul consideră că obiectivele sale nu au fost îndeplinite.

      Adoptată la Luxemburg, 23 iunie 2014.

            Pentru Consiliu

            Președintele

         C. ASHTON

      (1)  JO L 78, 17.3.2014, p. 16.


title: Decizia nr. E2 din 3 martie 2010 privind stabilirea unei proceduri de gestionare a modificărilor care se aplică în cazul datelor de contact ale organismelor definite la articolul 1 din Regulamentul (CE) nr. 883/2004 al Parlamentului European și al Consiliului și incluse în repertoriul electronic care este parte integrantă din EESSI  (Text cu relevanță pentru SEE și pentru acordul UE/Elveția)

text:
               10.7.2010

               RO

               Jurnalul Oficial al Uniunii Europene

               C 187/5

         DECIZIA NR. E2
   din 3 martie 2010
   privind stabilirea unei proceduri de gestionare a modificărilor care se aplică în cazul datelor de contact ale organismelor definite la articolul 1 din Regulamentul (CE) nr. 883/2004 al Parlamentului European și al Consiliului și incluse în repertoriul electronic care este parte integrantă din EESSI
   (Text cu relevanță pentru SEE și pentru acordul UE/Elveția)
   2010/C 187/04
   COMISIA ADMINISTRATIVĂ PENTRU COORDONAREA SISTEMELOR DE SECURITATE SOCIALĂ,
   având în vedere articolul 72 litera (d) din Regulamentul (CE) nr. 883/2004 al Parlamentului European și al Consiliului din 29 aprilie 2004 privind coordonarea sistemelor de securitate socială (1), în temeiul căruia Comisia administrativă este responsabilă de adoptarea regulilor structurale comune privind serviciile de prelucrare a informațiilor și privind elaborarea de dispoziții pentru funcționarea părții comune a acestor servicii,
   având în vedere articolul 88 din Regulamentul (CE) nr. 987/2009 al Parlamentului European și al Consiliului (2) (denumit în continuare „regulamentul de aplicare”),
   hotărând în conformitate cu condițiile prevăzute la articolul 71 alineatul (2) din Regulamentul (CE) nr. 883/2004,
   întrucât:

               (1)

               Unul dintre elementele legate de modernizarea sistemului de coordonare dintre sistemele naționale de securitate socială este stabilirea unui repertoriu electronic care să conțină datele de contact ale organismelor naționale implicate în aplicarea Regulamentelor (CE) nr. 883/2004 și (CE) nr. 987/2009 (denumit în continuare „regulamentul de aplicare”).

               (2)

               Statelor membre le revine responsabilitatea privind introducerea datelor lor de contact de la nivel național în repertoriul electronic și privind actualizarea acestor date.

               (3)

               Statele membre asigură sincronizarea zilnică a datelor din copiile lor locale ale repertoriului electronic cu datele incluse în versiunea originală a repertoriului electronic care este gestionat de Comisia Europeană.

               (4)

               Este necesar să se stabilească o procedură de gestionare a modificărilor, care să asigure prelucrarea într-un mod structurat, coerent, controlabil și la timp a datelor incluse în acest repertoriu electronic,

         DECIDE:

               1.

               Prezenta decizie prevede regulile pentru o procedură de gestionare a modificărilor privind datele aferente autorităților competente, instituțiilor naționale, organismelor de legătură și punctelor de acces, astfel cum sunt definite la articolul 1 literele (m), (q) și (r) din Regulamentul (CE) nr. 883/2004 și la articolul 1 alineatul (2) literele (a) și (b) din regulamentul de punere în aplicare.

               2.

               Procedura de gestionare a modificărilor se aplică datelor care sunt incluse în versiunea originală a repertoriului electronic, care este gestionată de Comisia Europeană, și copiilor locale care sunt gestionate de statele membre.

               3.

               Fiecare stat membru desemnează totodată o persoană care este responsabilă de introducerea modificărilor în versiunea originală a repertoriului electronic și de actualizarea copiilor locale.

               4.

               Fiecare stat membru desemnează totodată un punct central de contact pentru EESSI pentru fiecare punct de acces (punct de contact unic al punctului de acces – AP Single Point Of Contact denumit în continuare AP SPOC). Acesta constituie primul punct de contact pentru instituțiile și organismele care sunt asociate punctului de acces.

               5.

               Fiecare stat membru notifică Comisiei administrative, prin intermediul secretariatului, modificările cu caracter substanțial privind datele referitoare la autoritățile competente, instituțiile naționale, organismele de legătură sau punctele de acces, cu cel puțin o lună calendaristică înainte de intrarea în vigoare a modificării respective. Notificarea poate fi adresată secretariatului. Modificările minore pot fi introduse în versiunea originală a repertoriului electronic fără notificare prealabilă.

               6.

               În sensul prezentei proceduri, o modificare substanțială se definește ca o modificare care afectează negativ punerea în aplicare a regulamentelor și, în consecință, coordonarea, prin faptul că ar putea împiedica transmiterea sau circulația documentelor electronice structurate (structured electronic documents – SED) către instituția sau organismul în cauză.
               O modificare substanțială include, printre altele:

                           (a)

                           modificări referitoare la codul de identificare, la funcția sau competența unui organism, a unei instituții sau a unui punct de acces;

                           (b)

                           încetarea activității unui organism, a unei instituții sau a unui punct de acces;

                           (c)

                           fuziunea dintre organisme, instituții sau puncte de acces.

               7.

               În cazul în care o modificare substanțială se referă la una dintre modificările enumerate la punctul (a), (b) sau (c), statul membru precizează organismul, instituția sau punctul de acces care va prelua funcția sau competența respectivă la data la care modificarea intră în vigoare.

               8.

               După primirea notificării referitoare la o modificare substanțială, secretariatul informează Comisia administrativă și punctele AP SPOC cu privire la modificarea respectivă și la data la care modificarea intră în vigoare.

               9.

               În conformitate cu articolul 9 din regulamentul de procedură al Comisiei administrative, membrii acesteia au posibilitatea de a declara că au obiecții privind modificarea respectivă sau de a se abține de la vot. În cazul în care sunt formulate obiecții, modificarea se discută la următoarea reuniune a Comisiei administrative.

               10.

               Statele membre asigură sincronizarea zilnică a copiilor locale ale repertoriului cu servicii cu versiunea originală a repertoriului electronic. Sincronizarea copiilor locale se realizează între orele 1.00 și 3.00 a.m. (CET).

               11.

               În interval de un an de la publicarea deciziei în Jurnalul Oficial, Comisia administrativă evaluează experiența statelor membre în ceea ce privește punerea în aplicare a prezentei decizii.

               12.

               Prezenta decizie se publică în Jurnalul Oficial al Uniunii Europene. Aceasta se aplică din prima zi a celei de a doua luni următoare publicării sale.

            Președintele Comisiei administrative

         José Maria MARCO GARCÍA

      (1)  JO L 166, 30.4.2004, p. 1.

      (2)  JO L 284, 30.10.2009, p. 1.


title: 2012/189/UE: Decizia Consiliului din 26 martie 2012 privind încheierea Acordului internațional privind cacaua din 2010

text:
               12.4.2012

               RO

               Jurnalul Oficial al Uniunii Europene

               L 102/1

         DECIZIA CONSILIULUI
   din 26 martie 2012
   privind încheierea Acordului internațional privind cacaua din 2010
   (2012/189/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 alineatele (3) și (4), coroborat cu articolul 218 alineatul (6),
   având în vedere propunerea Comisiei Europene,
   având în vedere aprobarea Parlamentului European,
   întrucât:

               (1)

               La 25 iunie 2010, Conferința de negociere instituită sub egida Conferinței Organizației Națiunilor Unite pentru Comerț și Dezvoltare a aprobat textul Acordului internațional privind cacaua din 2010 („acordul”).

               (2)

               Acordul a fost negociat pentru a înlocui Acordul internațional privind cacaua din 2001 („acordul din 2001”), care a fost prelungit până la 30 septembrie 2012.

               (3)

               Acordul este deschis pentru semnare începând de la 1 octombrie 2010 și până la 30 septembrie 2012 și instrumentele de ratificare, acceptare sau aprobare pot fi depuse pe parcursul aceleiași perioade.

               (4)

               Obiectivele urmărite de acord intră sub incidența politicii comerciale comune.

               (5)

               Uniunea Europeană este parte la acordul din 2001 și semnarea acordului, precum și depunerea instrumentului său de aplicare provizorie au fost deja autorizate prin Decizia 2011/634/UE a Consiliului (1). Este, prin urmare, în interesul Uniunii să încheie acordul,

         ADOPTĂ PREZENTA DECIZIE:
   Articolul 1
   Acordul internațional privind cacaua din 2010 („acordul”) este aprobat în numele Uniunii Europene (2).
   Articolul 2
   Președintele Consiliului depune, în numele Uniunii, actele prevăzute la articolul 54 din acord (3).
   Articolul 3
   Prezenta decizie intră în vigoare la data adoptării.

      Adoptată la Bruxelles, 26 martie 2012.

            Pentru Consiliu

            Președintele

         N. WAMMEN

      (1)  JO L 259, 4.10.2011, p. 7.

      (2)  Textul acordului a fost publicat, împreună cu decizia de semnare, în JO L 259, 4.10.2011, p. 8.

      (3)  Data intrării în vigoare a acordului va fi publicată în Jurnalul Oficial al Uniunii Europene de către Secretariatul General al Consiliului.


title: Decizia Consiliului din 12 februarie 1998 privind aprobarea, în numele Comunității Europene, a modificărilor aduse anexelor I și II la Convenția de la Bonn privind conservarea speciilor migratoare de animale sălbatice, adoptată în cadrul celei de-a cincea sesiuni a Conferinței părților la Convenție

text:
Anunţ juridic important

|

31998D0145

Jurnalul Oficial L 046 , 17/02/1998 p. 0006 - 0007 ediţie specială în limba cehă capitol 11 volum 28 p. 91  - 92 ediţie specială în limba estonă capitol 11 volum 28 p. 91  - 92 ediţie specială în limba maghiară capitol 11 volum 28 p. 91  - 92 ediţie specială în limba lituaniană capitol 11 volum 28 p. 91  - 92 LV.ES capitol 11 volum 28 p. 91  - 92 MT.ES capitol 11 volum 28 p. 91  - 92 PL.ES capitol 11 volum 28 p. 91  - 92 SK.ES capitol 11 volum 28 p. 91  - 92 ediţie specială în limba slovenă capitol 11 volum 28 p. 91  - 92

		19980212Decizia Consiliuluidin 12 februarie 1998privind aprobarea, în numele Comunității Europene, a modificărilor aduse anexelor I și II la Convenția de la Bonn privind conservarea speciilor migratoare de animale sălbatice, adoptată în cadrul celei de-a cincea sesiuni a Conferinței părților la Convenție(98/145/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 130s alineatul (1), coroborat cu prima teză a articolului 228 alineatul (2) și cu primul paragraf al articolului 228 alineatul (3),având în vedere propunerea Comisiei [1],având în vedere avizul Parlamentului European [2],întrucât Comunitatea Europeană este parte contractantă la Convenția privind conservarea speciilor migratoare de animale sălbatice în conformitate cu Decizia 82/461/CEE [3];întrucât la cea de-a cincea sesiune a Conferinței părților, care a avut loc la Geneva între 10 și 16 aprilie 1997, au fost trecute în anexa I la convenție douăzeci și una de noi specii migratoare amenințate și în anexa II douăzeci și două de noi specii; întrucât Comisia a fost prezentă la această sesiune în numele Comunității;întrucât unsprezece dintre aceste specii intră sub incidența Directivei 79/409/CEE a Consiliului din 2 aprilie 1979 privind conservarea păsărilor sălbatice [4];întrucât, în temeiul articolului XI din convenție, în termen de 90 de zile de la întrunirea Conferinței părților, intră în vigoare o modificare a anexei la respectiva convenție, modificare adoptată în cadrul conferinței menționate, cu excepția acelor părți care s-au abținut în conformitate cu alineatul (6) din articolul respectiv;întrucât Comunitatea trebuie să aprobe modificările anexelor I și II la convenție, adoptate în cadrul celei de-a cincea sesiuni a părților contractante, în conformitate cu articolul XI din convenție,DECIDE:Articolul 1Se aprobă în numele Comunității Europene, includerea speciilor Lutra provocax, Lutra felina, Pontoporia blainvillei, Hippocamelus bisulcus, Spheniscus humboldti, Diomedea amsterdamensis, Phoenicoparrus andinus, Phoenicoparrus jamesi, Anser erythropus, Branta ruficollis, Marmaronetta angustirostris, Aythya nyroca, Polysticta stelleri, Aquila clanga, Aquila heliaca, Falco naumanni, Sarothrura ayresi, Chettusia gregaria, Larus atlanticus, Hirundo atrocaerulea, Acrocephalus paludicola, în anexa I la Convenția privind conservarea speciilor migratoare de animale sălbatice, și a speciilor Phocoena spinipinnis, Phocoena drioptica, Cephalorhynchus eutropia, Lagernorhynchus obscurus, Spheniscus demersus, Diomedea exulans, Diomedea epomophora, Diomedea irrorata, Diomedea nigripes, Diomedea immutabilis, Diomedea melanophris, Diomedea bulleri, Diomedea cauta, Diomedea chlororhynchos, Diomedea chrysostoma, Phoebetria fusca, Phoebetria palpebrata, Sarothrura ayresi, Crex crex, Amazona tucumana, Hirundo atrocaerulea, Acrocephalus paludicola, în anexa II la respectiva convenție.Articolul 2Prezenta decizie se publică în Jurnalul Oficial al Comunităților Europene.Adoptată la Bruxelles, 12 februarie 1998.Pentru ConsiliuPreședinteleJ. Battle[1] JO C 267, 3.9.1997, p. 66.[2] JO C 339, 10.11.1997.[3] JO L 210, 19.7.1982, p. 10.[4] JO L 103, 25.4.1979, p. 1.--------------------------------------------------